b"\n_START_ARTICLE_\nMajda \xc5\xa0irca Ravnikar\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je obiskovala v \xc5\xa0tanjelu in Dutovljah na Krasu, maturirala leta 1972 na gimnaziji Postojna. Leta 1980 je diplomirala na Filozofski fakulteti iz umetnostne zgodovine. Po kraj\xc5\xa1em delu na Gimnaziji \xc5\xa0entvid (pou\xc4\x8devanje filmske in gledali\xc5\xa1ke vzgoje 1982/83), je sledila zaposlitev za dolo\xc4\x8den \xc4\x8das (1979) na Zvezi kulturnih organizaciji Slovenije (vklju\xc4\x8dno s sekretarskim delom uredni\xc5\xa1tva revije Ekran). Leta 1986 je za\xc4\x8dela delati na RTV Slovenija za dolo\xc4\x8den \xc4\x8das (kot novinarka v uredni\xc5\xa1tvu kulturno informativnih oddaj), dve leti kasneje se je redno zaposlila na RTV Slovenija kot novinarka in komentatorka (oddaje Gremo v kino, Forum, Osmi dan, O\xc4\x8di kritike, Integrali, omizja, Utrip,Tednik in prispevki za dnevno-informativne oddaje). V devetdesetih letih prej\xc5\xa1njega stoletja je bila Majda \xc5\xa0irca urednica kulturnega uredni\xc5\xa1tva RTV Slovenija, redaktorica in avtorica oddaje Pove\xc4\x8dava, do leta 1997 pa odgovorna urednica Kulturno umetni\xc5\xa1kega programa._NEWLINE_ODDAJA POVE\xc4\x8cAVA_NEWLINE_V letih med 1989 \xe2\x80\x93 1997 je pripravila skoraj sedemdeset televizijskih mese\xc4\x8dnih dokumentarnih oddaj Pove\xc4\x8dava (Blow up), ki so bile prvenstveno posve\xc4\x8dene filmu (zgodovini filma, problematika slovenske in svetovne filmske produkcije, filmska kritika). Dokumentarni filmi Pove\xc4\x8dava so filmsko umetnost \xc5\xa1irile tudi na sociolo\xc5\xa1ki, kulturolo\xc5\xa1ki, antropolo\xc5\xa1ki in histori\xc4\x8dni vidik dru\xc5\xbebenih razmerij. V tem kontekstu so izstopale oddaje o Tigrovcih (Tigri in volkovi, 1996), o fa\xc5\xa1izmu (Guernica & \xc5\xa1panski boj,1997), o tabori\xc5\xa1\xc4\x8dnikih (Ljubelj,1997; Rab \xe2\x80\x93 otok lakote, 1996; Francova grobnica Valle des los Caidos,1997),  serija o Golem otoku in Grgurju (Goli I,II, epilog, 1997), \xc2\xa0o punku (Punk \xe2\x80\x93 Pomlad pred pomladjo,1994); o \xc5\xa1tudentskih gibanjih (\xc5\xa0tudentsko gibanje 68-72, 1996), politi\xc4\x8dni propagandi (Prepri\xc4\x8devanje, 1994), o spomenikih (Spomeniki I,II, 1997), o zgodovini televizije in o cenzuri (TV \xc4\x8drno-beli ekran, 1994, Utrinki o televiziji, 1992), o \xc5\xbeenskem vpra\xc5\xa1anju (\xc5\xbdenska, 1995), itd. V okviru Pove\xc4\x8dav so nastali tudi portreti Franceta \xc5\xa0tiglica (1991), Pier Paola Pasolinija (1995), Federica Fellinija (1994), \xc5\xa0pele Rozin (1994), \xc2\xa0Lordana Zafranovi\xc4\x87a (Testament Lorda Zafranovi\xc4\x87a, 1994),\xc2\xa0 Bate \xc4\x8cengi\xc4\x87a (1996), Gabriela D'Anunzija (AvantGarda, 1994), Tita ( Tito in film. Vojna in mir, 1995), tematske interpretacije, ki so analizirale filmsko umetnost ( Film noir, 1989; Gledali\xc5\xa1\xc4\x8de in film, 1989; Filmska komedija,1990; Filmska scenografija, 1992; FilmArt, 1993; Sto let filma, 1995; Glasba in film,1996; \xc4\x8crni film, 1996; Slepi pogledi, 1996; in slovenski film (O ljubezni, 1991; Slovenske filmske zvezde,1993; Slovenci po svetu, svet v Sloveniji,1994; Hoolywoodski \xc4\x8dasi Slovenije I,II, 1995; 90 let_NEWLINE_skomin \xe2\x80\x93 Slovenski film 1905 \xe2\x80\x93 1995)._NEWLINE_NAGRADE _NEWLINE_1992 Tom\xc5\xa1i\xc4\x8deva nagrada._NEWLINE_1992, 1993, 1994, 1995, 1996 Viktorji - strokovna nagrada za najbolj\xc5\xa1o TV oddajo \xe2\x80\x93 Pove\xc4\x8dava._NEWLINE_Viktorji 1993 \xe2\x80\x93 strokovna nagrada za najbolj elegantno oble\xc4\x8deno medijsko osebnost in \xc5\xa1tevilna druga priznanja._NEWLINE_UREDNICA, KRITI\xc4\x8cARKA, TEORETI\xc4\x8cARKA, KURATORICA IN PREDAVATELJICA_NEWLINE_Urejala je filmsko rubriko v tedniku Telex, redno objavljala v reviji za film in TV Ekran in kriti\xc5\xa1ke in teoretske zapise v revijalnem tisku in na radiu Slovenija (Mzin, Mladina, Na\xc5\xa1i razgledi, Delo, Dnevnik...), v knjigah, zbornikih in samostojnih publikacijah. Leta 1985 pripravila tematski teden\xc2\xa0 Hongkong\xc5\xa1kega kung fu filma (Pet udarcev Shaolina) in posebno edicijo filmske redakcije \xc5\xa0KUC\xc2\xa0\xc2\xbbHommage Hongkongu\xc2\xab .Ve\xc4\x8dkrat je predavala na Jesenski \xc5\xa1oli filmske teorije in na razli\xc4\x8dnih delavnicah, seminarjih in sre\xc4\x8danjih._NEWLINE_POLITI\xc4\x8cARKA_NEWLINE_1997- 2000 dr\xc5\xbeavna sekretarka na Ministrstvu za kulturo RS (minister je bil Jo\xc5\xbeef \xc5\xa0kol\xc4\x8d)._NEWLINE_2000\xe2\x80\x93 2004 poslanka LDS v Dr\xc5\xbeavnem zboru RS. V mandatu 2000 \xe2\x80\x93 2004 bila \xc4\x8dlanica delovnih teles: Odbor za kulturo, \xc5\xa1olstvo, znanost, mladino in \xc5\xa1port, Odbor za notranjo politiko, Odbor za zdravstvo, delo, dru\xc5\xbeino, socialno politiko in invalide in \xc4\x8dlanica Ustavne komisije._NEWLINE_2004 \xe2\x80\x93 2008 poslanka LDS v Dr\xc5\xbeavnem zboru RS. V mandatu 2004 \xe2\x80\x93 2008 bila \xc4\x8dlanica naslednjih delovnih teles: Komisije za peticije ter za \xc4\x8dlovekove pravice in enake mo\xc5\xbenosti, Odbor za kulturo, \xc5\xa1olstvo in \xc5\xa1port, Odbor za delo, dru\xc5\xbeino, socialne zadeve in invalide, Ustavna komisija in Odbor za zadeve Evropske unije._NEWLINE_V letu 2004 bila za kraj\xc5\xa1i (prehodni) \xc4\x8das \xc4\x8dlanica Evropskega parlamenta. _NEWLINE_\xc2\xa0_NEWLINE_Leta 2008 kandidirala na volitvah in bila kot \xc4\x8dlanica stranke Zares \xe2\x80\x93 nova politika izvoljena v Dr\xc5\xbeavni zbor RS. Poslanski mandat potrjen 15.oktobra 2008.21. Novembra 2008 imenovana za ministrico za kulturo RS v vladi, ki ji je predsedoval Borut Pahor. 27. junija 2011 podala odstopno izjavo iz ministrskega polo\xc5\xbeaja, ker je stranka Zares \xe2\x80\x93 nova politika izstopila iz vlade. Po prekinitvi ministrskega polo\xc5\xbeaja bila poslanka v Dr\xc5\xbeavnem zboru RS in \xc4\x8dlanica delovnih teles: Komisija za peticije ter \xc4\x8dlovekove pravice in enake mo\xc5\xbenosti, Odbor za kulturo, \xc5\xa1olstvo, \xc5\xa1port in mladino, Odbor za delo, dru\xc5\xbeino, socialne zadeve in invalide, Odbor za visoko \xc5\xa1olstvo, znanost in tehnolo\xc5\xa1ki razvoj. Poslanski mandata se je zaradi razpusta parlamenta zaklju\xc4\x8dil 21. decembra 2011._NEWLINE_Bila je tudi\xc2\xa0 podpredsednica LDS,\xc2\xa0 podpredsednica poslanskega kluba LDS, \xc4\x8dlanica Mestnega sveta Mestne ob\xc4\x8dine Ljubljana (2002 \xe2\x80\x93 2006), \xc4\x8dlanica odbora za kulturo in odbora za urbanizem pri MOL, \xc4\x8dlanica izvr\xc5\xa1nega odbora LDS,\xc2\xa0 \xc4\x8dlanica Upravnega odbora Filmskega sklada RS, \xc4\x8dlanica Sveta Mestnega gledali\xc5\xa1\xc4\x8da v Ljubljani, \xc4\x8dlanica in predsednica Sveta Slovenske kinoteke (razre\xc5\xa1ena leta 2005), vodja Odbora za kulturo stranke Zares. Oblikovala je programske dokumente za podro\xc4\x8dje kulture v politi\xc4\x8dnih programih strank LDS in Zares. Kot poslanka v DZ RS\xc2\xa0 se je primarno posve\xc4\x8dala vpra\xc5\xa1anjem s podro\xc4\x8dja kulture in medijev, enakih mo\xc5\xbenosti, \xc4\x8dlovekovih pravic, zelo aktivno je sodelovala pri spremembi 43. \xc4\x8dlena ustave RS, ki dopu\xc5\xa1\xc4\x8da sprejem posebnih zakonskih ukrepov pri kandidiranju mo\xc5\xa1kih in \xc5\xbeensk na volitvah; pri sprejemu Zakona o volitvah v Evropski parlament; prva podpisala in usklajevala novelo Zakona o zagotavljanju sredstev za nekatere nujne programe v kulturi; oblikovala je  \xc5\xa1tevilne amandmaje na podro\xc4\x8dju pla\xc4\x8d v javnem sektorju, okolja, arhitekture, zdravstva, socialnih pravic, varstva \xc4\x8dlovekovih pravic; se na referendumu zavzemala za mo\xc5\xbenosti\xc2\xa0samskih \xc5\xbeensk za oploditev z biomedicinsko pomo\xc4\x8djo in na referendumu o RTVS zagovarjala sodobno in politi\xc4\x8dno neodvisno ureditev nacionalnega medija._NEWLINE_\xc2\xa0_NEWLINE_\xc2\xa0NAZAJ NA RTV SLOVENIJA_NEWLINE_22. marca 2012 se ponovno zaposli na RTV Slovenija, skladno z Zakonom o poslancih. Zaposlena je na delovnem mestu urednice oddaj v UPE Kulturno umetni\xc5\xa1ki program PPE TV Slovenija. Leta 2013 je bila avtorica nastalega dokumentarnega filma Alfred & Sofie in filmskega eseja \xc2\xa0EPILOG: MIR, ki ga je \xc2\xa0v produkciji dokumentarnega programa RTV Slovenija re\xc5\xbeirala Jasna Hribernik.\xc2\xa0 Film obravnava razmerje Alfreda Nobela z mirovnico Bertho von Suttner in Celjanko Sofie Hess, v epilogu pa vpra\xc5\xa1anje vojne in miru. _NEWLINE_Pomembnej\xc5\xa1e objave:_NEWLINE_Hommage Hongkongu\xc2\xa0: (1898-1997), izbor tekstov, \xc5\xa0KUC, 1985._NEWLINE_Federico Fellini, Ljubljanska kinoteka, 1986._NEWLINE_Monta\xc5\xbea, Izbor predavanj z Jesenske filmske \xc5\xa1ole, 1986._NEWLINE_Mo\xc4\x87 imaginacije, Eseji o filmskem \xc5\xbeanru, 1989, ve\xc4\x8d avtorjev, tekst Soja vestern, Brus Li i filmovi borila\xc4\x8dkih ve\xc5\xa1tina, Rad, Beograd._NEWLINE_Filmska komedija, Zbirka Imago, 1989.ve\xc4\x8d avtorjev, tekst Askeza duha._NEWLINE_Blagoglasja\xc2\xa0: pregledna razstava grafi\xc4\x8dnega oblikovanja, filmske scenografije in animiranega filma, Moderna galerija, 1992, ve\xc4\x8d avtorjev._NEWLINE_Slovenske filmske zvezde, Slovenski film, ve\xc4\x8d avtorjev, 1993 (Marjeta Gregora\xc4\x8d, Rudi Kosma\xc4\x8d, Majda Potokar, Jo\xc5\xbee Zupan)._NEWLINE_Sodobnost, Mo\xc4\x8d, ki ne izhaja iz mo\xc4\x8di, 1993._NEWLINE_Gledanje na daljavo, Recepcija televizije na Slovenskem (Besednjak Dinastije), Slovenski film, 1993_NEWLINE_Mesto \xc5\xbeensk, \xc4\x8casopis za kritiko znanosti, 1995, ve\xc4\x8d avtorjev, tekst Mama Marija._NEWLINE_Satira Multi, zbornik Satira, humor - multimedialno (Slovenski film in komedija),1995._NEWLINE_Avdiovizualni medij in identitete, 7. mednarodni kolokvij filmske teorije in kritike,1996, ve\xc4\x8d avtorjev, tekst Vojna in mir. _NEWLINE_Bato \xc4\x8cengi\xc4\x87, Kinote\xc4\x8dni katalog, 1996_NEWLINE_Maraton\xc2\xa0: ne samo en dan_NEWLINE_slovenskega \xc5\xbeenskega filma in videa v slovenski kinoteki, Slovenska kinoteka, 1997, ve\xc4\x8d avtorjev._NEWLINE_\xc2\xbbPravica pa taka! Je siknila ka\xc4\x8da. Maraton slovenskega \xc5\xbeenskega filma, Kinote\xc4\x8dni katalog, 1997_NEWLINE_Videodokument: Video umetnost v slovenskem prostoru. Eseji, 1999, tekst Bodo\xc4\x8dniki, Open Society Instite, Slovenija._NEWLINE_Federico Fellini\xc2\xa0: retrospektiva, Slovenska kinoteka, 1999, ve\xc4\x8d avtorjev._NEWLINE_Peter Greenaway's Book. The Map of the Path to the Past. Museum, 2000._NEWLINE_Emir Kusturica, Kinote\xc4\x8dni katalog ob retrospektivi, 2000._NEWLINE_Michelangelo Antonioni, Kinote\xc4\x8dni katalog, Slovenska kinoteka, 2000._NEWLINE_Mi_NEWLINE_gradimo film, film gradi nas, 2000, tekst Zgovorni nemi prostor. Zbornik iz predavanj na 11. Mednarodnem kolokviju filmske teorije in kritike (Jesenska filmska \xc5\xa1ola). _NEWLINE_Slovenska kinoteka in Ekran, 2001._NEWLINE_Pier Paolo Pasolini, Kinote\xc4\x8dni katalog, 2001. Slovenska kinoteka in Ekran, 2001_NEWLINE_Drugi film tretjega sveta, 2002, ve\xc4\x8d avtorjev, tekst Drugi film tretjega sveta, viden skozi_NEWLINE_o\xc4\x8di\xc5\xa1\xc4\x8de prvega\xc2\xa0 sveta?Lahko? Lahko. 12. mednarodni kolokovij filmske teorije in kritike (Jesenska filmska \xc5\xa1ola)._NEWLINE_Predavanje o arhitekturi v filmskem in tv mediju. VIDEOPOLIS, Vicenza, oktober, 2002._NEWLINE_\xc5\xbdelimir \xc5\xbdilnik, Kinote\xc4\x8dni katalog ob retrospektivi, 2002_NEWLINE_Gledali\xc5\xa1ki list MGL, S porschejem po ledenem hribu navzdol, naravnost v spovednico, predstava Usodna vo\xc5\xbenja Arthurja Millerja, 2002._NEWLINE_Pravna praksa, V imenu mo\xc5\xa1kega spola? Ljubljana 2002_NEWLINE_Nadaljevanka interesov & Manifesta Ljubljana \xe2\x80\x93 Frankfurt, \xc4\x8dasopis 4000, Ljubljana 2001 & 2002_NEWLINE_Slovenka kultura v XX. Stoletju, 2002, teksti: \xc2\xa0K.Grossmannn, Dolina miru,\xc4\x8capova Vesna,Ples v de\xc5\xbeju,Galetovi Kekci, Klop\xc4\x8di\xc4\x8deva Sedmina, Pet minut raja, Poavlovi\xc4\x8devo Na svidenje, Splav Meduze, V leru. Mladinska knjiga, Delo. _NEWLINE_Odlo\xc4\x8dajmo skupaj, Informacijsko_NEWLINE_dokumentacijski center Sveta Evrope, 2002, ve\xc4\x8d avtorjev._NEWLINE_Gender and Governance. The Civic and Political Participation and Representation of Women in Central and Eastern Europe, 2005, Sodelovanje pri raziskavi, Univerza v Ljubljani. _NEWLINE_Desetletka, slovenski film 1985-1995, 2004, katalog Raz\xc5\xa1irjeni pogledi umetnosti \xe2\x80\x93 slovenska umetnsot 1985-1995 ob pregledni razstavi slovenske umetnosti, Moderna galerija._NEWLINE_Teritoriji, identitete mre\xc5\xbee :slovenska umetnost 1995-2005, Moderna galerija 2005, ve\xc4\x8d avtorjev._NEWLINE_Oko, ki me vodi. Fotografije Bla\xc5\xbea Budje. Oris, revija za arhitekturo in kulturo, Zagreb VII-31-2005._NEWLINE_Dialog z verskimi skupnostmi, 2006. Prispevek v okviru Pogovorov o prihodnosti Slovenije pri predsedniku republike._NEWLINE_Medijska komanda. V zborniku Medijski mrk (O referendumu o Zakonu o RTVS). Liberalna akademija, 2006._NEWLINE_Demokracija je \xc5\xbeenskega spola. Feministi\xc4\x8dne vaje v slogu, 2006, urednici Eva D. Bahovec, Katarina \xc5\xa0etinc. Sodelovanje pri raziskovalnem projektu Evropske komisije. DELTA._NEWLINE_Slovenian Film and its Agonies. V zborniku Five Minutes of Democracy (The Image of Slovenia after 2004). Liberal Academy & Alliance of Liberals and Democrates for Europe in the EP, 2008 (slovenska izdaja: Pet minut demokracije. Podoba Slovenije po letu 2004)._NEWLINE_Svetovljan in sveta voljan, 2009, zbornik TogetherNESS, filmski festival, urednik Nenad Jovi\xc4\x8di\xc4\x87._NEWLINE_Franjo Fran\xc4\x8di\xc4\x8d: E pisma, samozalo\xc5\xbeba, 2009, ve\xc4\x8d avtorjev._NEWLINE_Viktor Sul\xc4\x8di\xc4\x8d\xc2\xa0: 1895-1973\xc2\xa0: arhitekt, Obalne galerije Piran, 2010, ve\xc4\x8d avtorjev._NEWLINE_Kulturne in kreativne industrije po Slovensko, uvod v knji\xc5\xbeico KKIPS, MK 2011_NEWLINE_Spazzapan\xc2\xa0: slikarstvo, Pilonova galerija, 2011, ve\xc4\x8d avtorjev._NEWLINE_Mo\xc4\x8d pogledov\xc2\xa0: portretno slikarstvo Ivana Groharja, 2011, Lo\xc5\xa1ki muzej, ve\xc4\x8d avtorjev._NEWLINE_Zakladnica ljubezni:poezija, povednost in nova stvarnost v zgodnjih filmih Matja\xc5\xbea Klop\xc4\x8di\xc4\x8da v knjigi Matja\xc5\xbe Klop\xc4\x8di\xc4\x8d: eseji in pri\xc4\x8devanja, 2012, Slovenska kinoteka (zbirka Slovenski film)._NEWLINE_SEM \xc5\xbee 90 let; \xc4\x8cas alikvotnih delcev, 2013, Slovenski etnografski muzej, ve\xc4\x8d avtorjev._NEWLINE_Piran v filmu, katalog ob razstavi Piran v filmu, 2014, Obalna galerija Piran in Slovenska kinoteka, avtorica besedila in avtorica zamisli dela razstave Piran za kamero_NEWLINE_\xc5\xa0tevilne objave v reviji za film in tv Ekran, v \xc4\x8dasopisu Dnevnik (Objektiv), Delo itd."